অনুষ্ঠানে তথ্যমন্ত্রী হাসানুল হক ইনু বলেন, এই স্বল্প সময়ে নিউজটোয়েন্টিফোর পৌঁছে গেছে মানুষের দোরগোড়ায়। মন কেড়েছে সাধারণ মানুষের। এই ১০ বছরে দেশে এসেছে তিনটি গুরুত্বপূর্ণ ইতিবাচক পরিবর্তন। প্রথমত, অতীতের সামরিক শাসনকে পেছনে ফেলে গণতন্ত্রের শক্ত অবস্থান নিশ্চিত হয়েছে। দ্বিতীয়ত, গণমাধ্যমের অভূতপূর্ব প্রসার ও বিকাশ ঘটেছে। তৃতীয়ত, ডিজিটাল বাংলাদেশের সফল বাস্তবায়নে স্বচ্ছ হয়েছে সব ধরনের সেবা। দেশের অগ্রযাত্রাকে এগিয়ে নিতে এই তিনটি বিষয়কে চ্যালেঞ্জ নিতে হবে নিউজটোয়েন্টিফোরকে। সাইবার নিরাপত্তা ও গণমানুষের অধিকার নিয়ে এগিয়ে যাবে এই চ্যানেল।